Diari Oficial de la Generalitat Valenciana


Sumari del DOGV 6970, del 21-02-2013 (2013/1242)

Notificació de la sentència dictada en el recurs d'apel·lació número 864/2011.
------------------------------------------------------------------------------

### Dades del document

Número de DOGV
:   6970

Data del DOGV
:   21-02-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/1242


Organisme emissor
:   Audiència Provincial d'Alacant

Tipus de document
:   Edicte

Notificació de la sentència dictada en el recurs d'apel·lació número 864/2011. [2013/1242]  
Audiència Provincial d'Alacant  
Rotlle d'apel·lació 846/VC-143/506/2011  
Notificació de la sentència a Bibiana Blazevsky  
M.ª Soledad Tato González-Espada, secretària de la Secció Octava de l'Audiència Provincial d'Alacant, Tribunal de Marca Comunitària, faig saber:  
Que en el rotlle de sala que se seguix en esta Secció per a substanciar el recurs d'apel·lació interposat contra la sentència dictada en el procediment que a continuació s'indica, s'ha dictat la sentència que té l'encapçalament i la dispositiva que, literalment, diuen així:  
Audiència Provincial d'Alacant  
Secció Octava. Tribunal de Marca Comunitària.  
Rotlle de sala 000864/2011//000506/2011-RG003949/2011  
Juí verbal 000121/2011  
Jutjat de Primera Instància 1 de Dénia (antic mixt 1)  
Sentència número: 397/2012.  
Magistrat: Francisco José Soriano Guzmán.  
Alacant, 27 se setembre de 2012  
La Secció Octava de l'Audiència Provincial d'Alacant, constituïda pel magistrat Francisco José Soriano Guzmán, ha vist estes actuacions de juí verbal seguides en el jutjat de primera instància referit, de les quals coneix en grau d'apel·lació en virtut del recurs interposat per Pelayo, Mútua de Seguros, apel·lant per tant en esta alçada, representada per la procuradora Pilar Follana Murcia, amb la direcció de la lletrada Inmaculada Sánchez de Prado; sent-ne la part apel·lada Groupama Seguros, SA, representada per la procuradora Margarita Tornel Saura amb la direcció del lletrat Salvador Joaquín Estevan Mataix.  
  
III. Part dispositiva  
Dispositiva  
Desestime el recurs d'apel·lació interposat per la representació de Pelayo, Mutua de Seguros, contra la sentència dictada pel Jutjat de Primera Instància número 1 de Dénia, de 17 de juliol de 2011, en les actuacions de juí verbal número 121/2011, confirme la dita resolució i impose les costes a la part apel·lant.   
  
Dispose la pèrdua de la totalitat del depòsit constituït per les parts recurrents o impugnants el recurs d'impugnació de les quals s'haja desestimat.   
Notifiqueu esta sentència de forma legal i, en el seu moment, torneu les actuacions originals al jutjat de procedència, de les quals haurà d'efectuar un avís de recepció, acompanyades del certificat literal de la present resolució als efectes oportuns d'execució d'allò que s'ha disposat i uniu-ne una altra al rotlle d'apel·lació.  
Esta resolució és ferma i en contra no es pot interposar cap recurs, de conformitat amb el que establixen els fonaments de dret d'esta sentència.   
Esta és la meua sentència definitiva, dictada en grau d'apel·lació, que pronuncie, mane i firme, Francisco-José Soriano Guzmán.»  
I perquè valga de notificació de forma deguda de la sentència anterior a Bibiana Blazevsky, que es troba en situació de rebel·lia i el domicili de la qual es desconeix. Es fa saber a la interessada que contra esta sentència podrà utilitzar, d'acord amb l'article 500 de la Llei d'Enjudiciament Civil, el recurs extraordinari per infracció processal o el de cassació, quan pertoquen, si els interposa en el termini de 20 dies, comptadors des de l'endemà de la publicació de l'edicte de notificació de la sentència. De conformitat amb la disposició addicional 15a de la Llei Orgànica del Poder Judicial, perquè siga admés a tràmit el recurs de cassació i/o extraordinari per infracció processal contra esta resolució, a l'hora d'interposar-lo cal haver consignat un depòsit per l'import de 50 euros per cada recurs, que s'ha d'ingressar en el compte de consignacions d'esta Secció Octava obert en Banesto amb el número expedient 2276/0000/06/00735/11, en el cas de recurs de cassació, i en el cas de recurs extraordinari per infracció processal amb el número d'expedient 2276/0000/04/0864/11, tot indicant en el camp «Concepte» del document de resguard d'ingrés que és un «recurs», sense l'acreditació del qual no serà admés (LO 1/2009, de 3 de novembre). I perquè conste, expedisc i firme este edicte.  
  
Alacant, 3 d'octubre de 2012.- La secretària judicial: M.ª Soledad Tato González-Espada.